Troika Eropah

Troika Eropah ialah kumpulan tiga badan yang terdiri daripada Suruhanjaya Eropah (EC), Bank Pusat Eropah (ECB) dan Tabung Kewangan Antarabangsa (IMF). Kumpulan ini berunding berkenaan dengan program pinjaman dan jaminan dengan ahli-ahli zon euro ketika krisis kewangan 2007-2010 dan krisis hutang kerajaan Yunani. Isitilah ini biasanya digunakan di Greece, Cyprus, Ireland, Portugal, dan Sepanyol. 

Perkataan troika berasal daripada bahasa Rusia, тройка yang bererti "pakatan bertiga". Pada 2015, kerajaan Greece berkeputusan untuk menggunakan perkataan "institusi" untuk merujuk kepada troika, selaras dengan permintaan kerajaan baharu Greece pada masa itu.Symbolischer Sieg für Griechenland: Die Troika heißt jetzt nicht mehr Troika. Spiegel Online, 13 Februari 2015Die ungeliebten Prüfer der Sparpolitik sind zurück. FAZ.net, 13 Februari 2015

Pada Julai 2015, Mekanisme Penstabilan Eropah (ESM) pula memasuki kumpulan ini ketika membuat perancangan bayaran jaminan ketiga kepada Greece dan oleh itu, kumpulan itu dipanggil sebagai quadriga ("pakatan berempat").

 Huraian 
Dalam Troika Eropah, ECB hanya bertindak sebagai penasihat kerana suatu perjanjian ditandatangani oleh EC dan IMF dan terdapat cadangan agar ECB keluar daripada kumpulan tersebut.

Salah satu tugas utama troika Eropah ialah menjalankan program bantuan kewangan kepada ahli-ahli zon euro melalui memorandum persefahaman yang ditandatangani dan berlanjutan selama tiga tahun. Dalam program ini, tindakan jimat cermat yang menyeluruh telah dikenakan terhadap negara yang terlibat untuk mengurangkan perbelanjaan awam. Program ini dipanggil sebagai "program pelarasan ekonomi" (economic adjustment programme) dan negara-negara yang pernah terlibat ialah:


  (tiga kali)



 Kritikan 
Pada Mac 2014, Parlimen Eropah telah mengeluarkan satu laporan yang mengkritik troika dan meminta agar kumpulan tersebut dihapuskan dalam jangka masa panjang. Ahli-Ahli Parlimen mengkritik troika kerana dikatakan kekurangan kesahan serta kawalan perundangan dan demokrasi dalam troika.

Salah seorang pengkritik terkemuka troika ialah bekas menteri kewangan Greece, Yanis Varoufakis.https://www.yanisvaroufakis.eu/books/adults-in-the-room/https://www.audible.com/pd/Adults-in-the-Room-Audiobook/B075X31PTR?ds_rl=1262685&ds_rl=1263561&ds_rl=1260658&mkwid=DSAINTTitle_dc&pcrid=239333741509&pmt=b&pkw=&source_code=GO1GBSH07271690CB&cvosrc=ppc%20dynamic%20search.google.634950925&cvo_crid=239333741509&cvo_pid=33581432409

 Lihat juga 

 Krisis hutang kerajaan Yunani

 Rujukan 

Kategori:Istilah politik